עמוס גלעד

האלוף עמוס גלעד, [[מתאם פעולות הממשלה בשטחים, 2001]]
עמוס גלעד (נולד ב-1951) הוא אלוף בדימוס בצה"ל ובכיר לשעבר במערכת הביטחון הישראלית, שכיהן כראש האגף הביטחוני-מדיני במשרד הביטחון ושירת כראש חטיבת המחקר באמ"ן ומתאם פעולות הממשלה בשטחים. כקצין צעיר באמ"ן, נתן גלעד עדות מכרעת בפני ועדת כהן לחקר סברה ושתילה. כיום, עומד גלעד בראש המכון למדיניות ואסטרטגיה ומכהן כיו"ר כנס הרצליה במרכז הבינתחומי הרצליה.

==ביוגרפיה==
עמוס גלעד נושא דברים בטקס הזיכרון לחיילים ההודים שנהרגו במלחמת העולם הראשונה בקרב על כיבוש חיפה, הטקס נערך ביום 22 בספטמבר 2010 ב[[בית הקברות הצבאי הבריטי בחיפה]]
עמוס גלעד (מימין) עם [[אהוד ברק במהלך פגישה בפנטגון עם רוברט גייטס, ספטמבר 2009]]
גלעד נולד בירושלים, בנם של חוה, ניצולת שואה ויצחק שעלה לארץ ישראל בשנת 1939 מצ'כוסלובקיה. גדל בקריית מוצקין ולמד בתיכון לוינהרץ בו היה אביו מורה ומנהל. לאחר התיכון החל בלימודים במסגרת העתודה האקדמית וסיים תואר ראשון במזרחנות באוניברסיטת חיפה. 

התגייס לצה"ל בשנת 1972, ומילא תפקידים רבים בחטיבת המחקר של אגף המודיעין, במלחמת לבנון התריע מפני אפשרות טבח מצד הפלנגות ולאחר טבח סברה ושתילה היה מהעדים בפני ועדת כהן. הוא שירת כעוזר לעזריאל נבו המזכיר הצבאי של ראש הממשלה יצחק שמיר ולאחר מכן עוזרו של דני יתום, מזכירו הצבאי של ראש הממשלה יצחק רבין. מונה ב-1994 לדובר צה"ל על ידי הרמטכ"ל אהוד ברק, וב-1996 חזר לאגף המודיעין ומונה לראש חטיבת המחקר. ב-2001 הועלה לדרגת אלוף ומונה למתאם פעולות הממשלה בשטחים, עד פרישתו מצה"ל ביולי 2003. במהלך תקופה זו מונה (ב-2002) לראש מערך ההסברה הלאומי, שהוקם בעקבות החשש מתקיפות טילים על ישראל במלחמת עיראק שפרצה ב-2003. ב-7 במרץ, שבועיים לפני פרוץ המלחמה התנבא בידיעות אחרונות שהאמריקנים יגלו בעיראק "דברים שירעידו את העולם". גלעד עוטר במהלך שירותו באות לגיון ההצטיינות האמריקאי.

מ-2003 שימש גלעד כראש האגף הביטחוני-מדיני במשרד הביטחון, תפקיד בו שימש עד מרץ 2017. במסגרת תפקידו היה ממונה על נושא השבויים והחטופים מטעם ראש הממשלה, והיה אחראי על המגעים לשחרור החייל החטוף גלעד שליט.

מספטמבר 2008 חזר במקביל לתפקיד מתאם פעולות הממשלה בשטחים כממלא מקום, לאחר שלא נמצא מחליף ליוסף מישלב, שפרש מצה"ל. בין השאר, היה לגלעד תפקיד מרכזי במגעים ותיאומים ביטחוניים עם הרשות הפלסטינית, בגיבוש הסכם ה"תהדיה" עם החמאס בעזה ביוני 2008, ובסוגיות שונות של מדיניות החוץ של ישראל בעולם. ב-26 בנובמבר 2009 הוחלף עמוס גלעד בתפקידו זה על ידי איתן דנגוט. 

במאי 2004 פורסם כי גלעד תבע ממשרד הביטחון הכרה בו כבנכה צה"ל בעקבות הפגיעה בבריאותו, התשישות והמתח הנפשי שנגרמו לו בתקופה בה שירת כנציג אמ"ן בפיקוד הצפון, בשנים 1982–1983, בהן, לטענתו, גם התריע בפני אירועי סברה ושתילה.

בפברואר 2009 הביע גלעד ביקורת שפורסמה בעיתונות, על התנהלות ראש הממשלה אהוד אולמרט במשא ומתן על הסכם הרגיעה עם החמאס לאחר מבצע עופרת יצוקה, וטען כי אולמרט קבע באופן מפתיע ובלתי מתואם את נושא שחרור גלעד שליט כתנאי להסכם, דבר שפגע בקידום ההסכם ובמתווכים המצרים. אולמרט נזף בגלעד על כך, השעה את גלעד מתפקידו כשליח במצרים (אולמרט מינה את עופר דקל במקומו), והגיש תלונה נגדו בנציבות שירות המדינה. מנגד, שר הביטחון, אהוד ברק, טען שנעשה לגלעד עוול. לאחר זמן קצר בוטלה התלונה. גלעד שב לתפקידו לאחר שהתנצל בפני אולמרט.

כיום מלמד גלעד במרכז הבינתחומי הרצליה.

במרץ 2017 פרש מתפקידו במשרד הביטחון כראש האגף הביטחוני-מדיני.

במהלך שנת 2019 קיים העיתונאי שמעון שיפר סדרה של שיחות עם עמוס גלעד על תפקידיו השונים בנושאים שונים. השיחות אוגדו לספר שנקרא "המתריע" העוסק ב-17 נושאים שונים בביטחון ישראל. הספר יצא בספטמבר 2019 בהוצאת "ידיעות ספרים".

זכה באות אביר איכות השלטון לשנת 2020 בקטגוריית צבא וביטחון מטעם התנועה לאיכות השלטון.<ref></ref>

==לקריאה נוספת==
* עמוס הראל ואבי יששכרוף, המלחמה השביעית, הוצאת ידיעות ספרים, 2004
* עפר שלח ורביב דרוקר, בומרנג, הוצאת כתר, 2005
* שמעון שיפר, המתריע: שיחות עם האלוף (במיל') עמוס גלעד, הוצאת ידיעות ספרים, 2019

== קישורים חיצוניים ==

* 
* 
* [https://archive.today/20130705163808/http://dover.idf.il/IDF/News_Channels/art_minuim/08/09/0901.htm#selection-771.0-771.40 האלוף (מיל') עמוס גלעד – ממלא מקום מתפ"ש], באתר דובר צה"ל, 4 בספטמבר 2008
* 
* 
* [https://www.youtube.com/watch?v=_7V38NuSZVA גאולה אבן מראיינת את עמוס גלעד ראש המטה המדיני ביטחוני במשרד הביטחון], באתר YouTube, 23 ביולי 2013
* 
* 
* 
* 
* 
* 
מכתביו
* [https://theliberal.co.il/אורות-וצללים-במזרח-התיכון-מאת-אלוף-מי/ אורות וצללים במזרח התיכון], באתר ליברל, 17 באוקטובר 2021

== הערות שוליים ==

קטגוריה:אלופי צה"ל
קטגוריה:דוברי צה"ל
קטגוריה:חיילי אגף המודיעין
קטגוריה:ראשי חטיבת המחקר
קטגוריה:מתאמי פעולות הממשלה בשטחים
קטגוריה:ראשי האגף הביטחוני-מדיני
קטגוריה:בוגרי תיכון לוינהרץ (קריית מוצקין)
קטגוריה:בוגרי העתודה האקדמית
קטגוריה:בוגרי אוניברסיטת חיפה
קטגוריה:בוגרי המכללה לביטחון לאומי
קטגוריה:זוכי אות אביר איכות השלטון
קטגוריה:ישראלים מעוטרי אות לגיון ההצטיינות
קטגוריה:ישראלים שנולדו ב-1951
קטגוריה:ראשי מחלקת הבקרה